Bethlehem-karwag word vermisFrederick “Koenie” Pelser het op 16 Mei 2016 verdwyn (Foto verskaf deur die SAPD) Frederick “Koenie” Pelser (50) van Bethlehem in die Vrystaat word al vyf dae lank vermis. “Sy vrou, Salome Pelser, het hom Woensdag as vermis aangemeld by die Bethlehem-polisiestasie,” het lt. Zweli Mohobeleli, woordvoerder van die polisie, gesê. Koenie is Maandag laas gesien. Hy het ŉ swart denim, blou-en-wit-T-hemp, grys sweetpakbaadjie en grys hardloopskoene aangehad. “Hy het as ŉ karwag by ŉ plaaslike winkel gewerk,” het Mohobeleli bygevoeg. Die polisie versoek die gemeenskap om hulle bystand te lewer om Koenie op te spoor. Persone met enige inligting word versoek om ao Edward Faba te kontak by 071 033 1744.